**Kevin Fitzgerald** (s. 31. heinäkuuta 1996 Oak Brook, Illinois, Yhdysvallat) on yhdysvaltalainen entinen jääkiekkoilija, pelipaikaltaan keskushyökkääjä. Hän pelasi viisi kautta St. Cloud Universityn yliopistojoukkueessa, jonka jälkeen Fitzgerald pelasi ammattilaisena seitsemän ottelua ECHL-joukkue South Carolina Stingraysissa ja kolme ottelua SM-liigajoukkue Saimaan Pallossa vuonna 2022. Lokakuussa 2022 SaiPa tiedotti hänen lopettavan pelaajauransa vain 26-vuotiaana Fitzgeraldin kärsittyä urallaan useasta päävammasta.

Ura
---

Fitzgerald vietti juniorivuotensa pääasiassa Chicago Missionin organisaatiossa. Hän kävi high schoolin Hinsdale Central High'ssa. Fitzgerald aloitti NAHL-junioriliigan Topeka Roadrunnersissa kaudella 2013–2014. Chicago Steel varasi hänet 141. pelaajana USHL:n varaustilaisuudessa 2014. Kesken kauden 2014–2015 Fitzgerald siirtyi Roadrunnersista EHL-junioriliigan Vermont Lumberjacksiin. Kesällä 2015 hänet varattiin uudelleen NAHL:ään Aberdeen Wingsin toimesta liigan varaustilaisuuden 52. pelaajana. Fitzgerald siirtyi joukkueeseen kaudeksi 2015–2016, jolloin hän oli 15 osumallaan Wingsin paras maalintekijä. Kaudella 2016–2017 Fitzgerald oli tehoilla 22+37=59 joukkueen paras pistemies ja hän jakoi sisäisen syöttöpörssin voiton Carter Roon kanssa. Fitzgerald jakoi koko NAHL:n pistepörssin kahdeksannen sijan Bismarck Bobcatsin Matt Barryn, Minnesota Magiciansin Mitchel Slatteryn ja Coulee Region Chillin Kevin Dineenin kanssa. Pudotuspeleissä hän oli Wingsin paras pistemies tehoilla 5+6=11.

Vuosina 2017–2022 Fitzgerald kävi St. Cloud State Universityn yliopistoa. Hän voitti kahden ensimmäisen vuotensa päätteeksi NCHC:n runkosarjan mestaruuden, Penrose Cupin. Kesällä 2018 NHL-varaamaton Fitzgerald osallistui Columbus Blue Jacketsin kehitysleirille. *Senior-vuotenaan* 2020–2021 hän nousi St. Cloudin varakapteeniksi. Fitzgerald palkittiin kauden päätteeksi NCHC:n urheiluhenkisimpänä pelaajana. Viidennellä ja viimeisellä yliopistokaudellaan 2021–2022 hän oli joukkueensa paras pistemies ja maalintekijä tehoilla 17+19=36. Fitzgerald jakoi divisioonan maalipörssin seitsemännen sijan UMD:n Blake Biondin kanssa. Hänet valittiin kauden päätteeksi NCHC:n toiseen tähdistökentälliseen. Yliopistokautensa päätteeksi maaliskuussa 2022 Fitzgerald siirtyi ECHL-joukkue South Carolina Stingraysiin, jossa hän pelasi loppukaudella yli piste per peli -tahdilla seitsemän runkosarjaottelua tehopistein 4+4=8.

Kaudeksi 2022–2023 Fitzgerald siirtyi 1+1-vuotisella sopimuksella SM-liigajoukkue Saimaan Palloon. Joukkueeseen siirtyi hänen jälkeensä myös Fitzgeraldin kanssa St. Cloudissa ja ECHL:ssä pelannut puolustaja Seamus Donohue. Fitzgerald sai kuitenkin aivotärähdyksen kauden kolmannessa ottelussaan. 3. lokakuuta 2022 SaiPa tiedotti hänen lopettavan pelaajauransa terveydellisistä syistä kärsittyään urallaan useamman päävamman.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | Topeka Roadrunners | NAHL | 22 | 1 | 2 | 3 | 26 | – | – | – | – | – |
| 2014–2015 | Topeka Roadrunners | NAHL | 6 | 0 | 1 | 1 | 6 | – | – | – | – | – |
|  | Vermont Lumberjacks | EHL | 34 | 10 | 11 | 21 | 44 | 2 | 1 | 0 | 1 | 2 |
| 2015–2016 | Aberdeen Wings | NAHL | 50 | 15 | 10 | 25 | 37 | – | – | – | – | – |
| 2016–2017 | Aberdeen Wings | NAHL | 60 | 22 | 37 | 59 | 62 | 12 | 5 | 6 | 11 | 4 |
| 2017–2018 | St. Cloud State Univ. | NCHC | 38 | 5 | 14 | 19 | 20 | – | – | – | – | – |
| 2018–2019 | St. Cloud State Univ. | NCHC | 26 | 10 | 8 | 18 | 14 | – | – | – | – | – |
| 2019–2020 | St. Cloud State Univ. | NCHC | 31 | 5 | 7 | 12 | 19 | – | – | – | – | – |
| 2020–2021 | St. Cloud State Univ. | NCHC | 31 | 9 | 9 | 18 | 22 | – | – | – | – | – |
| 2021–2022 | St. Cloud State Univ. | NCHC | 37 | 17 | 19 | 36 | 22 | – | – | – | – | – | Kakkostähdistö |
|  | South Carolina Stingrays | ECHL | 7 | 4 | 4 | 8 | 2 | – | – | – | – | – |
| 2022–2023 | SaiPa | SM-liiga | 3 | 1 | 0 | 1 | 0 | – | – | – | – | – |
| 1 kausi | yhteensä | ECHL | 7 | 4 | 4 | 8 | 2 | – | – | – | – | – |
| 1 kausi | yhteensä | SM-liiga | 3 | 1 | 0 | 1 | 0 | – | – | – | – | – |

Lähteet
-------

* Kevin Fitzgerald The Internet Hockey Databasessa (englanniksi)
* Kevin Fitzgerald Eurohockey-sivustolla (englanniksi)
* Kevin Fitzgerald *Elite Prospects*. Everysport Media Group AB.  (englanniksi)

### Viitteet

1. ↑  SC Stingrays Twitterissä *stingrayshockey.com*.  14.4.2022. South Carolina Stingrays. Viitattu 3.10.2022. (englanniksi)
2. 1 2  Kevin Fitzgerald lopettaa pelaajauransa *saipa.fi*.  3.10.2022. Liiga-SaiPa Oy. Viitattu 3.10.2022.
3. 1 2 3  Kevin Fitzgerald *Elite Prospects*. Everysport Media Group AB.  (englanniksi)
4. ↑  Elite Prospects - Aberdeen Wings *eliteprospects.com*. Everysport Media Group AB. Viitattu 16.9.2022. (englanniksi)
5. ↑  Elite Prospects - NAHL Stats 2016-2017 *eliteprospects.com*. Everysport Media Group AB. Viitattu 16.9.2022. (englanniksi)
6. ↑  Elite Prospects - Aberdeen Wings *eliteprospects.com*. Everysport Media Group AB. Viitattu 16.9.2022. (englanniksi)
7. ↑  Blue Jackets to conduct annual development camp from June 25-28 *nhl.com/bluejackets*.  19.7.2018. Columbus Blue Jackets. Viitattu 16.9.2022. (englanniksi)
8. ↑  Elite Prospects - St. Cloud State Univ. *eliteprospects.com*. Everysport Media Group AB. Viitattu 16.9.2022. (englanniksi)
9. ↑  NCHC 2021-22 League Leaders *hockeyDB.com*. The Internet Hockey Database. Viitattu 16.9.2022. (englanniksi)
10. ↑  Stingrays Sign Two More Huskies; Trade McAuley to Allen *stingrayshockey.com*.  31.3.2022. NORTH CHARLESTON, SC:  South Carolina Stingrays. Viitattu 16.9.2022. (englanniksi)
11. ↑  Hyökkääjät Pospisil, Descheneau ja Fitzgerald SaiPaan *saipa.fi*.  6.6.2022. Liiga-SaiPa Oy. Viitattu 16.9.2022.